གྲུབ་ཐོབ་ཆེན་པོའི་ཐུགས་ཏིག་ལ་སྟེ།དྲོ་སྒྲུབ་འཆི་མེད་སྙིང་པོའི་མཚམས་སྦྱོར་བདུད་རྩིའི་སྙིང་པོ་ཞེས་བྱ་བ་བཞུགས་སོ།།

འཆི་མེད་བདེ་ཆེན་རྡོ་རྗེའི་སྐུ།།དངོས་གྲུབ་འདོད་རྒུའི་ཆར་འབེབས་ལ།།གུས་པས་གསོལ་བཏབ་ཚེ་སྒྲུབ་ཀྱི།།སྨིན་བྱེད་མཚམས་སྦྱོར་ཁྱེར་བདེར་དགོད།།འཆི་མེད་གྲུང
པའི་དབང་ཕྱུག་ཆེན་པོའི་ཞལ་ལུང་གང་ཟག་ཕྲེང་བས་བར་མ་ཆད་པའི་ཟབ་གསང་དང་འབྲེལ་བར་འཆི་མེད་ཚེའི་དབང་བསྐུར་བསྒྲུབ་པ་ལ།སྟེགས་གཙང་མའི་དབུས་སུ་མཎྜལ་པདྨ་འདབ་བརྒྱད་དབུས་དང་ཕྱོགས་བཞིར་ཆོམ་བུས
སྤྲས་པའི་སྟེང་དུ་མཉྫི་ལ་བུམ་པ་བཅུད་ལྡན་མགུལ་ཆིངས་དཀར་པོ་ཁ་རྒྱན་དང་ལྡན་པ།གཡས་སུ་ཐོད་པ་མཚན་ལྡན་ཏུ་ཆང་རྒོད་མངར་གསུམ་སྦྱར་བས་བཀང་བ།གཡོན་ཏུ་རིན་པོ་ཆེའི་སྣོད་དུ་ཚེའི་རིལ་བུ།མདུན་དུ
ཤེལ་རྡོ་མེ་ལོང་།རྒྱབ་ཏུ་ཚེ་མདའ་རྒྱན་ལྡན་རྣམས་བཀོད།ཕྱི་ནང་གི་མཆོད་གཏོར།ཚོགས་ཀྱི་ཡོ་བྱད་སོགས་ཕྲིན་ལས་ལ་ཉེ་བར་མཁོ་བ་རྣམས་ཀྱང་བཀོད་མཛེས་སུ་བཤམས་ཞིང་ཉེར་བསྡོག་བྱའོ།།དེ་ནས་ཐོག
མར་གསོལ་འདེབས་སྔོན་ཏུ་འགྲོ་བས་ཕྲིན་ལས་ཡེ་ཤེས་སྙིང་པོའི་སྐྱབས་སེམས་ནས་བསྟོད་པའི་བར་བདག་མདུན་ཚིག་རྫོགས་སུ་བཏང་།བསྟོད་པའི་རྗེས་སུ་ཛ་བ་ཁོངས་ཕྱེས་ཏེ་ཚེ་སྒྲུབ་འཆི་མེད་སྙིང་པོ་ལྟར་དམིགས་གནང
དང་ལྡན་པས་རྩ་བསྙེན་དང་ཧྲཱིཿབཟླས་ཅི་འགྲུབ་བྱ།མཐར་ཚེ་བཅུད་བསྡུ་བའི་བཟླས་པའང་བརྒྱ་རྩ་ལས་མི་ཉུང་བ་བཟླས་ཏེ་ཚེ་འགུགས་བཏང་།མཆོད་བསྟོད་དང་ཡིག་བརྒྱས་ནོངས་པ་བཤགས།ལས་བུམ་དུ་

འཁྱིལ་པའི་བསྐྱེད་བཟླས་བྱ།ཚོགས་བྱིན་བརླབས་ལ་གཞུང་ལྟར་འབུལ།བདག་འཇུག་སྤྲོན་དབང་ཆོག་ལྟར་བླང་།མི་ལྕོགས་ན་ཏིང་ངེ་འཛིན་གྱི་དབང་བླང་བ་སོགས་སྤྱི་འགྲེ་བྱའོ།།
དབང་དངོས་ལ་སློབ་མ་རྣམས་ལས་བུམ་གྱི་ཆུས་ཁྲུས་བྱ།བགེགས་གཏོར་བཏང་ལ་བཀའ་བསྒོ་ཞིང་མཚམས་བཙང།སུང་འཁོར་བསྒོམ།སེམས་བསྐྱེད་གསལ་བཏབ་ལ་སྤྱི་བཤད་ཅི་རིགས་དང་ཁྱད་པར།།
དེ་ལ་འདིར་སྐབས་སུ་བབས་པ།སངས་རྒྱས་ཚེ་དཔག་མེད་པ་དང་སློབ་དཔོན་ཆེན་པོ་པདྨ་འབྱུང་གནས་དབྱེར་མེད་པ་སྙིགས་དུས་གདུལ་བྱའི་མགོན་དུ་སྤྲུལ་པའི་སྐུར་བཞེངས་པ།གྲུབ་ཆེན་ཐང་སྟོང
རྒྱལ་པོ་ཞེས་འཇིག་རྟེན་གསུམ་ན་ཉི་ཟླ་ལྟར་གྲགས་ཤིང་གྲུབ་པའི་ཆོ་འཕྲུལ་ཆེན་པོ་ཛམ་བུ་གླིང་ཁྱབ་པར་བསྟན་པས་གཞན་གྱིས་མ་དུལ་བའི་གདུལ་དཀའི་མ་དང་མི་མ་ཡིན་རྣམས་འདུལ་བར་མཛད་པ།
ཁྱད་པར་འཆི་མེད་ཚེ་ལ་དབང་བརྙེས་པའི་རིག་པ་འཛིན་པར་གྲུབ་པས་ལས་དག་པ་རྣམས་ཀྱི་སྣང་དོར་ད་ལྟའང་མངོན་སུམ་དུ་བཞུགས་ནས་སྐལ་ལྡན་རྣམས་རྗེས་སུ་འཛིན་ཅིང་དངོས་གྲུབ་རྣམ་པ་གཉིས་སྩོལ
བར་མཛད་པ་དེ་ཉིད་ཀྱིས།འཇམ་མགོན་ཁྲི་ལྡེའི་རྣམ་རོལ་གངས་ཅན་མཁས་གྲུབ་ཡོངས་ཀྱི་འཁོར་ལོས་བསྒྱུར་བ་ཆེན་པོ་འོད་གསལ་སྤྲུལ་པའི་རྡོ་རྗེ་དགུང་གྲངས་བཅོ་ལྔ་པར་མངོན་སུམ་དུ་སྩལ་པ།

གཞན་ལས་ཁྱད་པར་དུ་འཕགས་པའི་ཟབ་ཆོས་ཐུན་མོངས་མ་ཡིན་པ་གྲུབ་ཐོབ་ཆེན་པོའི་ཐུགས་ཏིག་གི་ཆ་ལག་ཚེ་སྨྲ་བ་འཆི་མེད་སྙིང་པོའི་སྤྲིན་བྱེད་བསྒྲུབ་པ་ལ་སོགས་ཀྱིས་མཚམས་སྦྱར་ནས་མཎྜལ
འབུལ་དུ་གཞུག།སློབ་དཔོན་དང་གྲུབ་ཐོབ་ཆེན་པོ་ཐ་དད་མེད་པ་ལ་དང་གུས་དྲག་པོས་གསོལ་བ་འདེབས་པ་འདིའི་རྗེས་ཟློས།རྡོ་རྗེ་སྙིང་པོའི་དཀྱིལ་འཁོར་ནསཿསྐྱེ་འཆི་མེད་པའི་ཚེ་ཡི་དབང་ཿ
སྒོ་གསུམ་རྡོ་རྗེར་སྨིན་བྱའི་ཕྱིར།སྐལ་ལྡན་པདག་ལ་སྩལ་དུ་གསོལལན་གསུམ།རྒྱུད་དག་པར་བྱ་བའི་སླད་དུ།བླ་མ་དང་རྗེ་གྲུབ་ཐོབ་ཆེན་པོ་ཐ་དད་མེད་པ་ལ་རྩ་གསུམ་ཆོས་སྲུང་རྒྱ
མཚོས་སྤྲིན་གཏིབས་པ་ལྟར་བསྐོར་ཏེ་བཞུགས་པའི་སྤྱན་སྔར།བདག་གཞན་ནམ་མཁའ་དང་མཉམ་པའི་སེམས་ཅན་ཐམས་ཅད་བྱང་ཆུབ་མ་ཐོབ་ཀྱི་བར་དུ་སྐྱབས་སུ་འགྲོ་ཞིང་སྡིག་པ་མི་དགེ་བའི
ལས་མཐའ་དག་བཤགས་པ་དང་།གཞན་དོན་སྨོན་པ་བྱང་ཆུབ་མཆོག་ཏུ་སེམས་བསྐྱེད་ཅིང་བྱང་ཆུབ་ཀྱི་སྤྱོད་པ་ལ་འཇུག་པའི་སྡོམ་པ་བླངས་ཏེ་གསང་བ་སྔགས་ཀྱི་སྤྱོད་པ་རླབས་པོ་ཆེ་སྤྱད་པར་དམ
བཅའ་བ་དང་།དེ་ཐམས་ཅད་ཀྱང་འཁོར་གསུམ་སྤྲོས་པ་དང་བྲལ་བའི་དབྱིངས་སུ་ལ་བཟླ་བ་དོན་དམ་བྱང་ཆུབ་ཀྱི་སེམས་རྣམས་གསལ་ཐོབ་ལ་འདིའི་རྗེས་ཟློས།ཐུགས་རྗེའི་དབང་གིས་འགྲོ་དོན

མཛདཿབླ་མ་རྣམས་ལ་སྐྱབས་སུ་མཆིཿརང་ལས་ཡེ་ཤེས་ཤར་པའི་སུཿཡི་དམ་ལྷ་ལ་སྐྱབས་སུ་མཆིཿལེགས་ཉེས་སྟངས་འཛིན་པར་ཆད་སེལཿམཁའ
འགྲོའི་ཚོགས་ལ་སྐྱབས་སུ་མཆིཿསྔོན་ནས་བསགས་པའི་སྡིག་སྒྲིབ་བཤགས།འགྲོ་དོན་སངས་རྒྱས་ཐོབ་བྱ་སྐམཿསྨོན་པའི་བྱང་ཆུབ་སེམས་བསྐྱེད་ཅིང་བྷསེམས་ཅན་ཡོངས་སུ
སྨིན་བྱའི་ཕྱིརཿགསང་སྔགས་སྤྱོད་པ་རླབས་ཆེན་སྤྱདཿདོན་དམ་སྤྲོས་བྲལ་བྱང་ཆུབ་སེམསཿརང་བྱུང་མཐའ་བྲལ་སྟོང་གསལ་བསྒོམཿཞེས་ལན་གསུམ།དེ་དག་གིས་དབང
གི་སྔོན་དུ་འགྲོ་བ་རྣམས་གྲུབ་ནས།དབང་དངོས་ལ་ཐོག་མར་དབང་གི་གཞི་དགོད་པའི་སླད་དུ།ཡེ་ཤེས་པ་དབབ་པ་ཡིན་པས་ཁྱེད་རང་རྣམས་སྒོ་གསུམ་གྱི་གནད་ལེགས་པར་གཙུན་ལ
དམིགས་པ་འདི་ལྟར་དུ་སྦོམ་ཤིག།ཆོས་ཐམས་ཅད་འོད་གསལ་སྟོང་པ་ཉིད་ཀྱི་ངང་ལས།ཁྱེད་རང་རྣམས་གང་དུ་གནས་པའི་གོ་སར་པདྨ་ཉི་མ་ཟླ་བའི་གདན་གྱི་སྟེང་དུ།རང་གི་ཤེས
རིག་མ་བཅོས་པའི་རང་མདངས་གྲུབ་པའི་དབང་ཕྱུག་འཆི་མེད་ཐང་སྟོང་རྒྱལ་པོ་གཞོན་ཚུལ་དཀར་དམར་མདངས་ལྡན་མཚན་དཔེ་ཡོངས་རྫོགས་དབུ་སྤ་ཐོར་ཚུགས་སུ་བཅིངས་པ།ཕྱག་གཡས་རྡོ།

རྗེ་དང་གཡོན་བདུད་རྩིས་བཀང་བའི་བྷནྡྷ་བསྣམས་ཤིང་ན་བཟའ་རས་དཀར་སླེ་བེར་གསོལ་བ།ཞབས་སྐྱིལ་ཀྲུང་གིས་བཞུགས་པའི་སྤྱི་བོར་ཆོས་སྐུ་སྣང་བ་མཐའ་ཡས།མགྲིན་པར་ལོངས་སུ
སྤྱན་རས་གཟིགས།ཐུགས་སྟོད་དུ་དབང་ཆེན་རྟ་མཆོག་རྒྱལ་པོ།།ཐུགས་ཀའི་དབུས་སུ་སློབ་དཔོན་པདྨ་འབྱུང་གནས་དཀར་དམར་མདངས་ལྡན་རྡོ་རྗེ་ཐོད་པ་ཚེ་བུམ་གྱིས་མཚན་པ་བསྣམས
ཤིང་རྒྱན་ཆས་ཡོངས་སུ་རྫོགས་པའི་ཐུགས་ཀར་འོད་ལྔའི་དྲ་བའི་ཀློང་དུ་ཉི་ཟླའི་གྲེའུའི་དབུས་སུ་ཡི་གེ་ཧྲཱིཿདཀར་པོ་འོད་ཟེར་འབར་བ།མཐའ་བསྐོར་དུ་ཡེ་ཤེས་ཀྱི་མཁའ་འགྲོ་སྡེ་ལྔ།རིག་འཛིན།
དཔའ་བོ་མཁའ་འགྲོའི་ཚོགས་དཔག་ཏུ་མེད་པས་བསྐོར་བའི་གཙོ་བོའི་གནས་གསུམ་དུ་འབྲུ་གསུམ་གསལ་བ་དང་།སློབ་དཔོན་གྱི་ཐུགས་ཀ་ནས་ཀྱང་འོད་ཟེར་བསམ་གྱིས་མི་ཁྱབ་པ་ཕྱོགས་ཐམས
ཅད་དུ་འཕྲོས་པས།བླ་མ་སྐུ་གསུམ་གྱི་ཞིང་རབ་འབྱམས་རྒྱ་མཚོན་བཞུགས་པའི་རྩ་གསུམ་རྒྱལ་བ་སྲས་དང་བཅས་པའི་ཐུགས་རྒྱུད་བསྐུལ།ཐམས་ཅད་ཀྱང་འཆི་མེད་གྲུབ་པའི་དབང་ཕྱུག
ཆེན་པོའི་གསང་བ་གསུམ་གྱི་ཕྱག་རྒྱ་ཡིག་འབྲུ་ཕྱག་མཚན་གྱི་རྣམ་པར་ཆར་བབས་པ་ལྟར་བྱོན་ནས་ཁྱེད་རང་རྣམས་ལ་ཐིམ་པས་རྒྱུད་བྱིན་གྱིས་བརླགྲ་པའི་མོས་པ་མཛོད་ཅིག།སྤོས་དུང་རོལ་མོ

དབྱངས་བཅས།ཨཱཿའོད་གསལ་དབུ་མའི་བོ་བྲང་ནསཿསོགས་ལས་བང་ལྟར་བརྗོད་ལ་བྱིན་རླབས་དབབ།ཡེ་ཤེས་པའི་བྱིན་རླབས་ཀྱི་རྒྱུན་མི་ཉམས་བརྟན
པར་གྱུར་པར་མོས།ཏིཥྛ་བཛྲ།ཞེས་རྒྱ་ཐམ་མགོར་བཞག།དེ་ནས་ཐོག་མར་ཚེ་བཅུད་འགུགས་པའི་སླད་དུ་དམིགས་པ་འདི་བཞིན་དུ་མཛོད།བདག་མདུན་འཆི་མེད་གྲུབ་པའི་དབང་ཕྱུག་
གཙོ་དང་འཁོར་དུ་བཅས་པའི་སྐུ་ལས་ལྕགས་ཀྱུ་ལྟ་བུའི་འོད་ཟེར་དང་ཕོ་ཉ་མགྱོགས་མ་ཉི་ཟེར་གྱི་རྡུལ་ལྟ་བུ་སྟེང་འོག་ཕྱོགས་མཚམས་ཁྱབ་པར་འཕྲོས།རང་རང་གི་བླ་ཚེ་ཆད་ཉམས་ཡར་བ་ཐམས
ཅད་དང་།འབྱུང་བ་བཞིའི་དྲངས་བཅུད།འཇིག་རྟེན་ན་མངོན་པར་མཐོ་བ་རྣམས་ཀྱི་ཚེ་བསོད་དཔལ་འབྱོར་དགེ་ལེགས་ཀྱི་ཡོན་ཏན།རྩ་གསུམ་རྒྱལ་པ་སྲས་དང་བཅས་པ་རྣམས་ཀྱི་གསང་བ
གསུམ་གྱི་བྱིན་རླབས།ཁྱད་པར་འཆི་མེད་ཚེ་དང་ཡེ་ཤེས་ཀྱི་དངོས་གྲུབ་མ་ལུས་པ་ཐམས་ཅད་ཁ་དོག་སྣ་ལྔ་པའི་འཇའ་འོད་ཐིག་ལེ་ཟེར་ཐག་ཡིག་འབྲུའི་རྣམ་པར་བསྡུས་ཏེ་རང་རང་གི་བ་སྤུའི་བུ
གནས་སིབ་སིབ་བྱུང་།སྙིང་གའི་ཚེ་རྟེན་ཧྲཱིཿཡིག་ལ་ཐིམ་པས་བཀྲག་མདངས་འོད་དུ་འབར།འཆི་བ་མེད་པ་ཚེའི་དངོས་གྲུབ་ཐོབ་པའི་མོས་པ་མཛོད།མདའ་དར་གཡབ་ལ།ཨཿཀ་དག

འགྱུར་མེད་ཕོ་བྲང་སོགས་ནས་སྔགས་བཅས་བརྗོད་ལ་ཚེ་འགུགས་བྱ།སློབ་དཔོན་དང་མདུན་བསྐྱེད་དབྱེར་མ་མཆིས་པས་འཆི་མེད་ཚེའི་དབང་བཞི་རིམ་པར་བསྐུར་བའི་ཐོག་མར་བུམ་པའི་དབང
སྤྱི་བོར་བསྐུར་བས།གདོས་བཅས་རྩ་ཁམས་ཀྱི་སྒྲིབ་པ་བྲལ།འཕོ་འགྱུར་མེད་པ་རྡོ་རྗེ་ལྟ་བུའི་སྐུ་ཐོབ་པར་མོས་ཤིག།བུམ་པ་སྤྱི་བོར་བཞག་ལ།ཨཿབློ་བུལ་བུམ་ལའི་དཀྱིལ
འཁོར་དུཿཟུང་འཇུག་འཆི་མེད་མགོན་པོ་བཞུགསཿསྐལ་ལྡན་ཁྱོད་ལ་དབང་བསྐུར་བསཿའགྱུར་མེད་རྡོ་རྗེའི་ཚེ་ཐོབ་ཤོགཿཨོཾ་ཨཱཿཧཱུཾ་ཧྲཱིཿཧྲཱིཿབཛྲ་གུ་རུ་པདྨ་སིདྡྷི་པུཎྱེ་ཛཱ་ན་ཨཱ་ཡུར
སིདྡྷེ་ཛཿཀ་ལ་ཤ་ཀཱ་ཡ་ཨ་བྷི་ཥིཉྩ་ཨོཾཿབུམ་ཆུ་སྦྱིན།སྐུ་སྐྱེ་འཆི་མེད་པ་རྡོ་རྗེ་ཚེའི་དབང་མཆོག་དམ་པ་ལྷ་དང་གཉིས་སུ་མེད་པ་ཐོབ་པར་གྱུར་ཅིག།བདུད་རྩིའི་དབང་མགྲིན་པར་བསྐུར་བས
སྲོག་རྩོལ་གྱི་བགྲོད་པ་དབུ་མའི་དབྱིངས་སུ་ཐིམ།གཞོམ་དུ་མེད་པ་དང་བྱུང་ནཱ་དའི་གསུངཐོབ་པར་མོས་ཤིག།བྷནྟའི་བདུད་རྩི་མགྲིན་པར་བཞག་ལ།ཨཿདབྱིངས་རིག་དབྱེར་མེད་ཀ་པཱ།
ཿབདེ་ཆེན་ཡུམ་ལྔའི་བདུད་རྩི་བ་སྐྱིལཿསྐལ་ལྡན་ཁྱོད་ལ་སྦྱིན་པ་ཡིསཿསྲོག་རྩོལ་དབུ་མར་ཐིམ་པར་ཤོགཿམ་ཧཱ་སུ་ཁ་ཝཱཀ་ཨ་བྷི་ཥིཉྩ་ཨཱཿབདུད་རྩི་སྦྱིན།གསུང་འགག

པ་མེད་པ་རྡོ་རྗེ་ཚེའི་དབང་མཆོག་དམ་པ་ལྷ་དང་གཉིས་སུ་མེད་པ་ཐོབ་པར་གྱུར་ཅིགཿཚེའི་རིལ་བུའི་དབང་སྙིང་གར་བསྐུར་གས་སྐྱེ་འཆིའི་འཛིན་རྟོག་ཀ་དག་གི་དབྱིངས
གྲོལ།རང་བཞིན་རྟག་པ་དམ་པ་རྡོ་རྗེའི་ཐུགས་ཐོབ་པར་མོས་ཤིག།ཚེ་རིལ་སྙིང་གར་བཞག་ལ།ཨ་ནསྲིད་ཞིའི་དྲངས་མ་འདུས་པའི་བཙུ་དཿསྣང་སྟོང་ཟུང་འཇུག་བདེ་བ་ཆེ་བྷ་སྐལ
ལྡན་ཁྱོད་ལ་སྦྱིན་པ་ཡིསཿསྐྱེ་འཆིའི་འཛིན་པ་རང་གྲོལ་ཤོགཿཛྙཱ་ན་བཛྲ་ཙིཏྟ་ཨ་བྷི།ཥིཊ་ཧཱུཾ།ཞེས་དང་ཚེ་རིལ་སྦྱིན།ཐུགས་གཡོ་པ་མེད་པ་རྡོ་རྗེ་ཚེའི་དབང་མཆོག་དམ་ལ་ལྷ་དང
གཉིས་སུ་མེད་པ་ཐོབ་པར་གྱུར་ཅིག།ཤེལ་དང་མེ་ལོང་གི་བརྡས་མཚོན་ཏེ་གཞི་ཀ་དག་གི་དབྱིངས་ལས་ལམ་ལྷུན་གྲུབ་ཀྱི་སྣང་བ་ཅིར་ཡང་འཆར་བ་ཉིད་ཟུང་འཇུག་ཡེ་ཤེས་ཆེན་པོའི་ལམ་དུ་བྱས
པས་ཆོས་ཅན་སྤོས་པའི་མཚན་མ་ཆོས་ཉིད་འགྱུར་བ་མེད་པའི་ཀློང་དུ་ཐིམ་ནས་ནམ་ཡང་འཕོ་འགྱུར་དང་བྲལ་བ་འཆི་མེད་རྡོ་རྗེའི་སྐུ་བཙན་པ།ཟིན་པའི་དོན་རྟོག་པར་གྱིས་ཤིག།ཤེས་རྡོ་མེ་ལོང
ཧན་པ།ཨཿཀ་དག་གཞི་ཡི་ཡེ་ཤེས་ལཿལྷུན་གྲུབ་ལམ་གྱི་སྣང་བ་ཤརཿཟུང་འཇུག་བློ་བྲལ་ཆེན་པོའི་དངཿའཕོ་འགྱུར་མེད་པའི་དབང་ཐོབ་ཤོ་གཿཨ་ཨ་ཨ་ཛྙཱ་ན་ཨ་བྷི་ཥིཉྩ་ཨན།

དབྱིངས་རིག་ཟུང་འཇུག་གཤིས་ལུགས་མ་བཅོས་གཉུག་མ་བློ་འདས་ཆེན་པོའི་ངང་དུ་མཉམ་པར་འཇོག་འཚལ།ཅེས་དང་གཅིག་བཞག།ཡོན་ཏན་དང་ཕྲིན་ལས་རྩོལ་མེད་ལྷུན་གྱིས་གྲུབ་པ་རྡོ་རྗེ་ཚེའི་དབང
མཆོག་དམ་པ་ལྷ་དང་གཉིས་སུ་མེད་པ་ཐོབ་པར་གྱུར་ཅིག།དེ་ལྟར་འཆི་མེད་དོན་གྱི་དབང་བཞི་བསྐུར་བས།།སྒྲིབ་ལ་བཞི་དག།ལམ་བཞི་བསྒོམ་པ་ལ་དབང་།རྡོ་རྗེ་བཞི་ཡི་གོ་འཕང་ཐོབ
པའི་སྐལ་པ་ཅན་དུ་བྱས་པ་ཡིན་ནོ།།དེ་ཉིད་མི་ཉམས་ཤིང་བརྟན་པར་རྒྱས་འདེབས་པ་ལ།ལུས་ཀྱི་ནང་རྐང་བའི་ཚེའི་བཅུད་དང་དྲངས་མ་ཐམས་ཅད་འུབ་ཀྱིས་བསྡུས་ཏེ་སྙིང་གའི་ཉི་ཟླའི་གའུའི
ནང་དུ་ཞུགས།དྲངས་སྲོག་ཧྲཱིཿཡིག་ལ་ཐིམ་པས་བཀྲག་མདངས་འོད་དུ་འབར།སྐྱེ་འཆི་གཞོམ་གཞིག་དང་བྲལ་བ་རྡོ་རྗེ་ཚེའི་རིག་འཛིན་ཐོབ་པར་མོས་ལ་ཆོས་ཉིད་འཕོ་འགྱུར་མེད་པའི་རང་དུ་
མཉམ་བཞིག་གི་ཕྱག་རྒྱའི་རྒྱས་ཐོབ་ཅིག།ཨཿསྤྲོས་པས་སྡུད་སྲིད་གང་བའི་ཚེཿབསྡུས་པས་ཐིག་ལེ་ཉག་གཅིག་ཀློང་ཿའཕོ་འགྱུར་མེད་པར་རྒྱས་གདབ་པོཿརྣམ་ཀུན་མཆོག་ལྡན་དབྱིདྲ།
སུ་ཨཿཞེས་རྒྱས་གདབ་ལ་ཤིས་བརྗོད་རྒྱས་པར་སྤེལ་ཅིང་མེ་ཏོག་གི་ཆར་དབབ།དབང་གི་རྗེས་རིམ་དམ་ཚིག་བསྒྲག་བཟུང་སོགས་དང་།ཚོགས་ལ་རོལ་པ་ཕྱིན་ཕྲིན་ལས་ཀྱི་རྗེས་ཀྱི་བྱ་བ་རྣམས་ཀྱང་དེ་ཉིད་ལས་འབྱུང་བ་ལྟར་བྱས

པས་གྲུབ་བོ།།ཚེ་དབང་གྲུབ་པའི་དབང་ཕྱུག་དང་།།དབྱེར་མེད་རྡོ་རྗེའི་རིག་འཛིན་བརྙེས།།གང་འདུལ་ཕྲིན་ལས་མཐའ་ཡས་པས།།ཁམས་གསུམ་སྐྱེ་དགུ་དབུགས་འབྱིན་ཤོག།ཅེས་པའང་ཟ
ཆོས་འདིའི་ཐོག་མའི་སྣོད་ལྡན་བློ་གྲོས་མཐའ་ཡས་པའི་སྡེས་ཁྱབ་བདག་ཀུན་མཁྱེན་བླ་མ་རིན་པོ་ཆེའི་གསང་བ་གསུམ་གྱི་སྣང་བས་བྱིན་གྱིས་བརླབས་པའི་གདན་ས་ཆེན་པོ་རྫོང་གསར་བ་ཟ་ཤིས་ལྷ་རྩེའི་ཆོས་གྲང་སྤེལ་བ་དགེ་ལེགས་འཕེལ།།